Formula 1 – sezona 2018.
Formula 1 – sezona 2018. jeste 69. sezona u historiji Formule 1. Prva trka održala se u Australiji 25. marta, a posljednja utrka održat će se u Abu Dhabiju 25. novembra 2018. Lewis Hamilton je počeo sezonu kao branilac pozicije svjetskog prvaka, nakon što je osigurao svoj četvrti naslov na Velikoj nagradi Meksika 2017. Njegov tim, Mercedes-AMG Petronas Motorsport, branio je naslov svjetskog prvaka konstruktora, nakon što je osvojio svoje ​​četvrto prvenstvo na Velikoj nagradi SAD-a 2017. Lewis Hamilton, dvije utrke prije kraja, osvojio je petu šampionsku titulu zauzevši četvrto mjesto u utrci za Veliku nagradu Meksika. Ekipa Mercedesa osvojila je titulu konstruktora na Velikoj nagradi Brazila. Lewis Hamilton također je osigurao "FIA Pole Trophy" sa ukupno jedanaest pol pozicija u sezoni. Vozač Mercedesa Valtteri Bottas je osigurao "DHL Fastest Lap Award" (nagrada za najbrži krug). Aston Martin Red Bull Racing je osvojio "DHL Pit Stop Award" (nagrada za najbrži Pit Stop).